《归乐》
明代·李珵

戎衣脱却别辕门，万里归心忆故园。塞北风尘今已远，岭南烟景自长存。

青山绿水鸥千点，紫蟹红螺酒一樽。日与邻翁相款洽，古榕阴下醉盘桓。

作者简介：李珵，字玉辉。东莞人。明孝宗弘治二年（一四八九）举人。署洛容教谕，不耐束缚，挂冠去。躬耕如故，于陇畔植荔枝数株，自号荔圃。与同志杨廷礼、王季明、方柳斋数辈吟咏其间。年八十卒。清宣统《东莞县志》卷五七、民国张其淦《东莞诗录》卷一〇有传。